હંમેશા તમે મોટાભાગના લોકોના મોઢે સાંભળ્યું હશે કે આ રવિવારે ફરવા જઇએ કે રવિવારે બધા કામ પૂરા કરી દઇશ, રવિવારે આખો દિવસ આરામ કરીશ. એક જ રવિવારની રજા અને આટલા બધા કામ. હાં તો કેમ ના હોય કારણ કે રવિવારે તો રજા મળે છે. પરંતુ શું તમે વિચાર્યું છે કે આપણા માટે રવિવારની રજા અપાવનાર કોણ હતાં. શા માટે રવિવારની રજા આપવામાં આવી હતી. રવિવારની રજા કોઇ એક જ દિવસનો નિર્ણય નથી. પરંતુ તેના માટે 8 વર્ષ સુધી લડાઇ લડવામાં આવી હતી. ત્યારે જઇને અંગ્રેજો ઓફિસરોએ રવિવારની રજા જાહેર કરી હતી. અને આ આંદોલનના આગેવાન હતા નારાયણ મેઘાજી લોખંડે.